Diari Oficial de la Generalitat Valenciana


Sumari del DOGV 6351, del 09-09-2010 (2010/9665)

Delegacio de l'Ajuntament de Quart de Poblet en la Mancomunitat Intermunicipal de l'Horta Sud per a la tramitació, gestió, liquidació i recaptació dels expedients sancionadors en matèria de trànsit.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6351

Data del DOGV
:   09-09-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9665


Data del document
:   06-09-2010

Organisme emissor
:   Mancomunitat Intermunicipal de l'Horta Sud

Tipus de document
:   Anunci

Delegacio de l'Ajuntament de Quart de Poblet en la Mancomunitat Intermunicipal de l'Horta Sud per a la tramitació, gestió, liquidació i recaptació dels expedients sancionadors en matèria de trànsit. [2010/9665]  
El Ple de la Mancomunitat Intermunicipal de l'Horta Sud, de data 4 de juny de 2008, va acordar l'establiment del nou servici de tramitació, gestió i liquidació d'expedients sancionadors en matèria de trànsit, i el seu oferiment a tots els ajuntaments membres de la Mancomunitat, per a, amb la delegació prèvia, establir amb caràcter previ a la implantació total del servici, una prova pilot del futur servici.  
Que l'Ajuntament de Quart de Poblet, membre de la Mancomunitat, i com a titular de les potestats tributàries, financeres i d'execució forçosa que entre altres, li reconeix l'article 4 de la Llei 7/1985, de 2 d'abril, Reguladora de les Bases de Règim Local, de conformitat amb el que establixen els articles 6 i 13 de la Llei 30/1929, de Règim Jurídic de les Administracions Públiques i del Procediment Administratiu Comú, en relació amb l'article 57 de la Llei de Bases de Règim Local, i per unanimitat, mitjançant Acord de data 27 de juliol de 2010, l'Ajuntament de Quart de Poblet ha adoptat l'acord següent:  
Primer. Adherir-se al servici de tramitació, gestió, liquidació i recaptació dels expedients sancionadors en matèria de trànsit que presta la Mancomunitat Intermunicipal de l'Horta Sud, delegant les dites funcions en la Mancomunitat.  
Segon. Aprovar el conveni a subscriure entre la Mancomunitat Intermunicipal de l'Horta Sud i l'Ajuntament de Quart de Poblet, per a la prestació de tal servici.  
Tercer. L'Ajuntament de Quart de Poblet accepta el funcionament del software que posa a disposició la Mancomunitat per a la gestió dels expedients sancionadors en matèria de trànsit.  
Quart. Accepta, així mateix, el manteniment i seguiment d'expedients d'acord amb els mitjans previstos en les fases del projecte de la Mancomunitat:  
- Fase I: manteniment i seguiment d'expedients.  
- Fase II: intercanvi d'informació amb els ajuntaments.  
- Fase III: incorporació de PDA.  
- Fase IV: disseny d'estadístiques.  
- Fase V: accés a les informació a través d'Internet.  
Quint. Autoritzar l'alcaldessa presidenta, Carmen Martínez Ramírez, tan àmpliament com en dret siga procedent, per a la firma de l'esmentat conveni administratiu i de tots els documents que siguen necessaris que per a l'efectivitat dels drets i obligacions que es deriven del present acord.  
El que es fa públic en virtut de la comanda efectuada pels ajuntaments, a l'efecte del que establix l'article 7.2 del Reial Decret Legislatiu 2/2004, de 5 de març, pel que s'aprova el Text Refós de la Llei Reguladora de les Hisendes Locals.  
Torrent, 6 de setembre de 2010.- La presidenta: Desemparats Navarro i Pròsper.